عراق نینگ شمالیده گی محللی رهبریت نینگ باشلیغی نچیروان بارزانی, تورکیه نینگ سوریه لیک کرد لر بیلن ایمس, ترور تشکیلاتی پی کا کا بیلن مشکلی بولگن لیگی نی معلوم قیلدی.
بارزانی, اربیل ده گی اورته شرق تحقیقات لری انستیتوتی ده بولیب اوتگن بیر ییغیلیش جریانیده بیرگن بیاناتیده, سوریه و ترور تشکیلاتی پی کا کا حقیده صحبت قیلدی.
تورکیه نینگ سوریه لیک کرد لر بیلن هیچ قنده ی بیر مشکلی نینگ بولمه گن لیگی نی بیلدرگن بارزانی, "بیرینچی کوندن بیری تورکیه نینگ سوریه لیک کرد لر بیلن ایمس, ترور تشکیلاتی پی کا کا بیلن مشکلی بار" دییه قید ایتدی.
تورکیه تامانی نینگ, "بیز هیچ قچان چیگره لری میز بیلن سوریه اورته سیده پی کا کا نینگ جایله شیب آلیشی گه تحملی قیله آلمیمیز" شکلیده گی سوز لری نینگ اونگه بیلدیریلگن لیگی نی معلوم قیلگن بارزانی, اوز سوز لری نی, "اوشبو وضعیت نینگ سوریه لیک قرداش لری میز اوچون هم کتته بیر تهدید دن عبارت ایکن لیگی نی بیلدیریش گه حرکت قیلدیک" شکلیده دوام ایتتیردی.
پی کا کا نینگ سوریه ده گی موجودیتی گه عکس العمل کورستگن بارزانی, "بیرته گینه طلبی میز, کرد لرنینگ پی کا کا دن اوزاق له شیشی دن عبارت.  پی کا کا, سوریه ده گی کرد لر آرقه لی اوزی نی مشروع لشتیریش گه حرکت قیلدی.  افسوس که بوگون وضعیت منه شونده ی بولیب قالدی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
